**Ադրիանա Մարե** (օգոստոսի 15, 1983(1983-08-15), Քինգ Ուիլյամս Թաուն, Բուֆալո Սիթի, Արևելյան Կապ, ՀԱՀ), հարավաֆրիկացի տեսական ֆիզիկոս, տեխնոլոգ։ Նա Հարավային Աֆրիկայի տիեզերական զարգացման հիմնադրամի տնօրենն է։ Կազմակերպությունը ձգտում է զարգացող երկրներում ոգեշնչել երեխաներին կրթության և գիտության միջոցով։ Մարեն «Հպարտ մարդ» ընկերության հիմնադիրն է, որի նախաձեռնությունն Անտարկտիդայում արտերկրային բնակավայրերի մոդելավորման գիտափորձն է, որը տեղի կունենա 2021 թվականի ձմռանը։

Նա եղել է չորս հարավաֆրիկացիներից, որոնք ընտրվել են Mars One-ի համար տիեզերագնացների թեկնածուների ընտրության երրորդ փուլում և 2015 թվականին պարգևատրվել է L'Oreal-UNESCO International Rising Talent Award մրցանակով։

Կրթություն և գործունեություն
----------------------------

Մարեի մանկությունն անցել է Քվազուլու-Նատալ նահանգի Պիտերմարիցբուրգ քաղաքում, որտեղ նա այցելել է աղջիկների Սուրբ Հովոնովյան թեմական դպրոց։ 2004 թվականին ավարտել է տեսական ֆիզիկայի առաջին դասարանը Քեյփթաունի համալսարանում (UCT), իսկ 2010 թվականին ստացել է քվանտային ծածկագիտության մագիստրոսի աստիճան Քվազուլու-Նատալի համալսարանում (UKZN)։ 2015 թվականին Քվազուլու-Նատալի համալսարանում արժանացել է քվանտային կենսաբանության գիտությունների դոկտորի աստիճանի՝ ֆոտոսինթեզի քվանտային էֆեկտների հետազոտության և դրա հետդոկտորական հետազոտությունների համար, որոնք նվիրված են նախաբիոտիկ մոլեկուլների և հենց կյանքի ծագմանը։ 2019 թվականին ընդունվել է Քեյփթաունի համալսարան՝ որպես տնտեսական գիտությունների թեկնածու՝ սահմանափակ ռեսուրսների պայմաններում կենտրոնանալով տնտեսության վրա։

2005 թվականին Ճապոնիայի Ֆուկուոկա քաղաքում աշխատել է որպես անգլերենի ուսուցչուհի, իսկ 2007-2013 թվականներին դասախոսություններ է կարդացել Քվազուլու-Նատալի համալսարանում։ Այդ ընթացքում նրան հրավիրել են Սինգապուրի քվանտային տեխնոլոգիաների կենտրոն՝ որպես հետազոտող, որտեղ աշխատել է 2011-ից մինչև 2012 թվականը։

2017-2019 թվականներին Մարեն եղել է Հարավային Աֆրիկայի SAP համակարգի նորարարությունների բաժնի ղեկավարը, իսկ 2018 թվականին ընդունվել է Սինգուլյարության համալսարան։ 2019 թվականին Մարեն հիմնադրել է «Հպարտ մարդ» ընկերությունը, որը մասնագիտանում է Երկրի վրա և նրա սահմաններից դուրս կայուն ապագայի համար հետազոտությունների և տեխնոլոգիաների բնագավառում։

Ադրիանա Մարեն 4-րդ արդյունաբերական հեղափոխության (4IR) վերաբերյալ Հարավային Աֆրիկայի կառավարության Խորհրդատվական աշխատանքային խմբի անդամ է՝ համատեղելով ապարատը, ծրագրակազմը և կենսաբանությունը հաղորդակցման և կապի ուղղվածությամբ։ 2018 թվականին եղել է Հարավային Աֆրիկայի տեխնոլոգիական ցանցի՝ Դուրբանում տեղի ունեցող միջազգային կոնֆերանսի հիմնական զեկուցողը։ Կոնֆերանսը նվիրված էր 4IR-ին, իսկ Մարեն քննարկել է Մարսում մարդկային բնակավայրի ստեղծման համար տեխնոլոգիաների զարգացման ուղիները, ինչի միջոցով երկիրը կարող է հաղթահարել բնակչության աճը և ուրբանիզացիան։

### Mars One

2013 թվականին Մարեն կամավոր մասնակցել է Mars One մասնավոր կազմակերպության նախագծին, որը 2026 թվականին ծրագրում է մեկ ուղղությամբ ուղևորություններ կատարել Մարսի վրա՝ առաջին մարդկային բնակավայրի ստեղծման համար։ Մարեն ծրագրի շրջանակներում ընդգրկվել է 100 թեկնածուների կարճ ցուցակում, սակայն 2019 թվականի հունվարին Mars One-ը հայտարարել է իր սնանկության մասին։

### Տիեզերական զարգացման հիմնադրամ

Մարեն 2016 թվականին եղել է տիեզերական զարգացման հիմնադրամի նախագծի հատուկ համակարգողը, իսկ 2017 թվականին դարձել է Կարլա Շարփի և Խուցխո Նգոաշենի համաղեկավարը։ Կազմակերպությունը ձգտում է զարգացող երկրներում բնակվող երեխաներին ոգեշնչել կրթության և գիտության միջոցով, խրախուսում է տեխնոլոգիական հետազոտությունները կրթության և գիտության, արհեստական բանականության և ռոբոտատեխնիկայի ոլորտներում, ինչպես նաև բաց կոդով հաղորդակցական տեխնոլոգիաներում։ Հիմնադրամը ներառում է տարբեր ծրագրեր, որոնցից է Africa2Moon ծրագիրը։ Դրա նպատակն է ուղարկել Աֆրիկայի առաջին առաքելությունը Լուսին, ինչպես նաև բնական աղետների դեմ պայքարել արևային կլիմայի գեոմագնիսական մոդելի հիման վրա։

### Հպարտ մարդ

Թիմի նպատակն է ցույց տալ հաջողակ համայնք, որը ծանր պայմաններում ապրում է երկրի վրա՝ որպես այլ մոլորակների վերաբնակեցման քայլ։ Այս նախաձեռնության առաջին փուլը «Անտարկտիկայի հետազոտական համայնք» (Arc) անվանումով աշխարհի սահմաններից դուրս բնակավայրերի մոդելավորման փորձարկումն է, որը նախատեսված է 2021 թվականին։ Այս փուլը կտևի գրեթե մեկ տարի և կներառի ցանցից դուրս ֆունկցիոնալ և կայուն ենթակառուցվածքի ստեղծումը (ներառյալ կենսապահովումը և կապը), որն անկախ կլինի գոյություն ունեցող ենթակառուցվածքից։

Arc-ի կողմից օգտագործվող տեխնոլոգիան և հետագա փորձարկումները պատրաստ կլինեն Քեյփթաունի Աշխարհից դուրս տեխնոլոգիաների կենտրոնում։ Կենտրոնը նաև աջակցում է կայուն տեխնոլոգիաներ մշակող ընկերություններին և նպաստում հմտությունների զարգացմանը։

Անդամակցություն և ճանաչում
--------------------------

Մարեն մի քանի մրցանակ է ստացել, այդ թվում.

* Հարավային Աֆրիկայի Թագավորական միության մեդալ (2016)
* Նոբելյան 66-րդ մրացանակաբաշխության ֆիզիկայի գծով դափնեկիր (2016)
* Գլոբալ կանանց ֆորումի զարգացման տաղանդի մրցանակ (2016)
* Լ՛որեալ-ՅՈՒՆԵՍԿՕ (2015)
* Գիտության և տեխնիկայի վարչության «Կանայք գիտության մեջ» մրցանակ (2010)

Այլ գործունեություն
-------------------

2016 թվականին Մարեն մասնակցել է «Երկու օվկիանոս» 56 կիլոմետրանոց ուլտրամարաթոնին։ 2017 թվականին բարձրացել է Կիլիմանջարո լեռան վրա գտնվող Ուհուրու գագաթը։

Ծանոթագրություններ
------------------

1. 1 2 3 4
2. ↑
3. 1 2 3 4 5 6 7 8 9
4. ↑
5. 1 2  Duncan, Elly (2019 թ․ օգոստոսի 16). «Q+A with an expert: when are we really moving to Mars?». *SBS The Feed*. Australia. Վերցված է 2019 թ․ սեպտեմբերի 2-ին.
6. 1 2 3 4 5 6 7 8 9 10  Frost, Sally (2019 թ․ օգոստոսի 8). «Data@breakfast Ventures Off-World». *Ndaba Online*. No. 41. South Africa: University of Kwa-Zulu Natal. Վերցված է 2019 թ․ սեպտեմբերի 2-ին.
7. 1 2 3 4
8. ↑  Wild, Sarah (2015 թ․ փետրվարի 17). «Four South Africans make round three of Mars One mission». *Mail & Guardian*. Johannesburg, South Africa. Վերցված է 2019 թ․ սեպտեմբերի 2-ին.
9. ↑
10. 1 2
11. 1 2  Ntuli, Nokuthula (2018 թ․ փետրվարի 5). «One-way trip into the unknown for SA woman». *News24*. South Africa. Արխիվացված է օրիգինալից 2019 թ․ դեկտեմբերի 25-ին. Վերցված է 2019 թ․ սեպտեմբերի 2-ին.
12. 1 2 3 4 5 6  Capel, David (2016 թ․ մարտի 8). «The greatest trek of all A young South African woman, Adriana Marais, may one day be on a one-way ticket to Mars». *Leadership*. Cape Town, South Africa: Cape Media. Արխիվացված է օրիգինալից 2019 թ․ սեպտեմբերի 2-ին. Վերցված է 2019 թ․ սեպտեմբերի 2-ին.
13. ↑  «Արխիվացված պատճենը». Արխիվացված է օրիգինալից 2019 թ․ սեպտեմբերի 2-ին. Վերցված է 2020 թ․ մարտի 8-ին.
14. 1 2 3 4 5
15. ↑
16. ↑
17. ↑
18. ↑  Abarder, Gasant (2016 թ․ օգոստոսի 19). «Adriana is on a mission to Mars». *Cape Argus, Independent Online*. Cape Town, South Africa. Վերցված է 2019 թ․ սեպտեմբերի 2-ին.
19. ↑  Whitfield, Bruce (2016 թ․ դեկտեմբերի 21). «Adriana Marais may soon leave for Mars (never to return)». *Cape Talk 567AM*. Cape Town, South Africa. Վերցված է 2019 թ․ սեպտեմբերի 2-ին.
20. ↑  Hartleb, Thomas (2016 թ․ փետրվարի 3). «SA's Mars One hopeful preparing for final test». *News24*. Cape Town, South Africa. Արխիվացված է օրիգինալից 2019 թ․ սեպտեմբերի 2-ին. Վերցված է 2019 թ․ սեպտեմբերի 2-ին.
21. ↑
22. ↑  Mngoma, Nosipho (2015 թ․ հունիսի 12). «'Dream big, reach for the stars'». *Daily News, Independent Online*. Durban, South Africa.
23. ↑
24. ↑  «Արխիվացված պատճենը» (PDF). Արխիվացված է օրիգինալից (PDF) 2019 թ․ օգոստոսի 9-ին. Վերցված է 2020 թ․ մարտի 8-ին.
25. ↑
26. ↑  «Արխիվացված պատճենը». Արխիվացված է օրիգինալից 2020 թ․ սեպտեմբերի 28-ին. Վերցված է 2020 թ․ մարտի 8-ին.
27. ↑
28. ↑
29. ↑  «Արխիվացված պատճենը» (PDF). Արխիվացված է օրիգինալից (PDF) 2019 թ․ օգոստոսի 14-ին. Վերցված է 2020 թ․ մարտի 8-ին.
30. ↑
31. ↑

Արտաքին հղումներ
----------------

* Պաշտոնական կայք

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Google Scholar · Zentralblatt MATH database |
|  |
| Չափորոշչային վերահսկողություն | ISNI: 0000000366344589 · LCCN: no2012023574 · VIAF: 232044800 · WorldCat VIAF: 232044800 |

 |